tartuNLP/wikipedia-smugri-20251201 huggingface dataset:
Karttaminen

Karttaminen on sosiaalisen kontrollin keino, jota käytetään tyypillisesti pienissä sosiaalisissa ryhmissä rangaistuksena niitä kohtaan, jotka rikkovat yhteisön tärkeitä sääntöjä. Käytännössä se tarkoittaa sosiaalista eristämistä muusta yhteisöstä, ja sitä edeltää tavallisesti ryhmän oma oikeuskäsittely. Joskus karttaminen koskee myös kartettavan perheenjäseniä. On yhteisöjä, joissa karttaminen pätee kartettavan loppuelämän ajan. Tyypillisesti se on kuitenkin määräaikaista ja päättyy toisen oikeuskäsittelyn myötä tai silloin, jos kartettava kykenee osoittamaan, että hän on alkanut taas käyttäytyä sosiaalisesti hyväksyttävällä tavalla.
Karttamisen toimivuudesta on tehty vain vähän kokemusperäistä tutkimusta. Sitä kuitenkin pidetään tehokkaana rangaistuksena. Jos kartettavan henkilön identiteetti ja hyvinvointi ovat läheisessä yhteydessä muihin ryhmän jäseniin, karttaminen voi aiheuttaa henkistä tuskaa ja olla rangaistuksena hyvin tehokas. Karttaminen saattaa saada kartettavan välttämään paheksutun käytöksen uusimista ja muita yhteisön jäseniä tekemästä samoin. Toisaalta karttaminen auttaa yhteisöä näkemään, millainen käytös ei ole hyväksyttyä.
Uskonnollisista yhteisöistä ainakin Jehovan todistajat ja amissit harjoittavat karttamista. Suomalaisen Uskontojen uhrien tuki -yhdistyksen vuonna 2014 julkaiseman selvityksen mukaan Jehovan todistajien oikeuskomiteat langettaisivat karttamisrangaistuksia. Jehovan todistajien tiedottaja kiisti väitteen. Hän kuitenkin nosti esiin Raamatunkohdan, joka kehottaa poistamaan pahan ihmisen yhteisön keskuudesta. Jehovan todistajien verkkomateriaalin mukaan seurakunnan jäsenten ei tulisi viettää tarpeettomasti aikaa erotetun jäsenen kanssa. Jos seurakunnasta lähtenyt henkilö yrittäisi "vahingoittaa seurakuntaa" tai saada toiset toimimaan sen oppien vastaisesti, seurakunnan jäsenet eivät saisi tervehtiä häntä.
Juhani Styrman

Juhani Styrman on suomalainen tietokirjailija, kaupunkiopas ja toimittaja. 
Styrman on järjestänyt vuodesta 2005 Helsingissä teemakävelyitä, joissa hän on erikoistunut Kallioon ja sen lähialueisiin. Vuonna 1993 Styrman perusti Kallion kävelyfestivaalin.
Piggate

Piggate () viittaa Yhdistyneen kuningaskunnan entisen pääministeri David Cameroniin liittyvään kohuun, jonka mukaan Cameron olisi yliopistossa opiskellessaan työntänyt peniksensä kuolleen sian suuhun osana Piers Gaveston Society -nimisen opiskelijäjärjestön sisäänpääsyrituaaleja. 
Väite ja sen julki tuleminen.
Kohu sai alkunsa Michael Ashcroftin ja Isabel Oakeshottin kirjoittamasta, joskin epävirallisesta, Cameronin elämänkerrasta nimeltä "Call Me Dave" (2015). Kirjassa väitettiin, että Cameron pyrki Piers Gaveston Society -nimisen opiskelijäjärjestön jäseneksi opiskellessaan Oxfordin yliopistossa. Osana järjestön sisäänpääsyrituaalia tuleva pääministeri oli väitetysti työntänyt "yksityisen paikan kehostaan ()" esillä olleen sian suuhun.
Väite perustui Cameronin opiskeluajan tuttavien kertomukseen. Väitteen mukainen tapahtuma tuli ensimmäistä kertaa julki syyskuussa 2015, kun "Daily Mail" julkaisi osia epävirallisesta elämänkerrasta ennen sen julkaisua. 
Sikaan liittyvän kohun lisäksi Ashcroftin ja Oakeshottin kirjassa väitetään, että nuori Cameron käytti opiskeluaikoinaan kannabista ja kokaiinia. Huomionarvoista on, ettei väitteitä Cameronin peniksestä sian suussa tai hänen huumeiden käytöstään ei ole varmennettu. Oakeshott myönsi itsekin Channel 4:lle, ettei väitteiden paikkaansapitävyyttä varmennettu, vaan ne raportoitiin sellaisena kuin ne oltiin kuultu.
Jälkipyykki.
Reaktioita.
Pääministerin kanslia ei aluksi kommentoinut väitteitä. Cameron itse ei myöskään sanonut suunnittelevansa Ashcroftin haastamista oikeuteen, koska hänellä oli omien sanojensa mukaan liian kiire johtaa maata. Muistelmateoksessaan "For the Record" (2019) Cameron itse kertoi väitteiden tultua julki olleensa vain huvittunut siitä, miten kukaan olisi voinut olla niin typerä, että olisi kirjoittanut moisia valheellisia väitteitä.
Työväenpuolueen silloinen johtaja Jeremy Corbyn kritisoi mediaa siitä, että se keskittyi liiaksi poliitikkojen henkilökohtaiseen elämään varsinkin, kun kyseessä oli varmentamaton väite.
Mahdollinen motiivi.
Ashcroft oli Cameronin pitkäaikainen ja merkittävä rahallinen tukija ja autettuaan Cameronia voittamaan vuoden 2010 parlamenttivaalit, Ashcroft odotti nousevansa johonkin korkeaan virkaan uudessa hallituksessa, mutta turhaan. Cameronin ja Ashcroftin huonot välit olivat yleisessä tiedossa brittiläisissä tiedotusvälineissä.
Skotlannin itsenäisyys

Skotlannin itsenäisyys (, , ) tarkoittaa ajatusta Skotlannin itsenäistymisestä. 
Skotlanti oli itsenäinen kuningaskunta vuodesta 843 vuoteen 1707, jolloin unionilaki astui voimaan.
Syitä ja seurauksia.
Itsemääräämisoikeus.
Yhdistyneen kuningaskunnan parlamentti voi enemmistöpäätöksellä muuttaa Skotlannin parlamentin valtaoikeuksia tai jopa lakkauttaa niitä milloin tahansa. Nykyjärjestelmässä vain Yhdistyneen kuningaskunnan hallitus ja parlamentti voivat tehdä päätöksiä merkittävista asioista, kuten suurimman osan päätöksistä verojen, eläkkeiden ja etuuksien leikkaamisesta tai korottamisesta.
Talous.
Britanniassa on alhaisempi tuottavuus, alhaisemmat yritysten investoinnit, huomattavasti suurempi epätasa-arvo korkeampi köyhyys kuin Skotlannin kaltaisissa Euroopan maissa. Britanniassa taloudellinen toiminta keskittyy Lontooseen ja Kaakkois-Englantiin. Tämä asettaa muut osat Britanniasta, mukaan lukien Skotlannin, epäedulliseen asemaan. Brexitin myötä vapaan liikkuvuuden menetys Skotlannin ja EU:n välillä todennäköisesti lisää painetta Skotlannin vähenevälle työikäiselle väestölle.
EU-jäsenyys.
Skotlannin parlamentin artikkelissa esitetään, että Yhdistyneen kuningaskunnan hallituksen päätös ajaa ”kovaa Brexitiä” on johtanut Skotlannin taloudelliseen, sosiaaliseen ja kulttuuriseen tappioon. Skotlanti on ainutlaatuisessa tilanteessa – maa vapaaehtoisessa kansakuntien unionissa, joka on erotettu EU:sta ja sen yhtenäismarkkinoista vastoin asukkaidensa enemmistön tahtoa. Skotlannista 62,00% äänesti unioniin jäämisen puolesta.
Nato-jäsenyys.
Skotlannin hallitus on ehdottanut, että itsenäinen Skotlanti hakisi Naton jäsenyyttä ja kävisi keskusteluja Naton johtajien kanssa mahdollisimman pian itsenäisyysäänestyksen jälkeen.
Kulttuuri.
Itsenäistymisen myötä Skotlannin hallitus perustaisi uuden skotlantilaisen julkisen yleisradioyhtiön.
Kivetyn alue

Kivetyn alue on Äänekosken pohjoisosissa Keski-Suomessa sijaitseva Natura 2000 -suojelualue. Sen pinta-ala on 168 hehtaaria.
Kivetyn alueeseen kuuluu havupuuvaltaisia vanhoja metsiä. Siellä on myös monenlaisia pienvesiä ja pienialaisia soita. 1990-luvulla Äänekosken kunnallispolitiikassa toimi Kivetty-liike, joka Greenpeacen tuella vastusti suunniteltua ydinjätteiden loppusijoituspaikan rakentamista Kivetyn alueelle.
Englannin Valioliigan kausi 2025–2026

Englannin Valioliigan kausi 2025–2026 on englantilaisen seurajalkapalloilun korkeimman sarjatason Valioliigan 34. kausi. Kausi alkoi 15. elokuuta 2025 ja päättyy 24. toukokuuta 2026.
Liverpool lähtee kauteen hallitsevana mestarina.
Joukkueet.
&lt;section begin=joukkueet/&gt;
&lt;section end=joukkueet/&gt;
Associatio Sancti Benedicti Patroni Europae

Associatio Sancti Benedicti Patroni Europae (, ASBPE) on katolinen benediktiinisen spiritualiteetin pohjalta kristillistä uskoa ja kulttuuria edistävä yhdistys.
Historia.
Yhdistyksen perustajina oli piispoja ja apotteja useista Euroopan eri maista. Katsoen pyhän Benedictus Nursialaisen Euroopan kansoille, kristilliselle eurooppalaiselle järjestysmuodolle ja sen hengelliselle ykseydelle antamaan vaikutukseen, yhdistyksen päätarkoituksena on edistää ja levittää kristillistä kulttuuria hengellisesti yhdistyneessä Euroopassa. Se perustettiin vuonna 1967, paavi Paavali VI:n julistettua Benedictus Nursialaisen Euroopan suojeluspyhimykseksi apostolisessa kirjeessään "Pacis nuntius". Yhdistyksen pyrkimykset vahvistettiin edelleen Johannes Paavali II:n apostolisessa kirjeessä "Sanctorum altrix", joka käsitteli Pyhän Benedictuksen luostarisäännön ajankohtaista merkitystä ja eurooppalaisen kulttuurin kristillistä identiteettiä, ja kiinnitti huomiota uuteen evankelioimiseen. Paavillinen neuvosto maallikoita varten vakiinnutti yhdistyksen aseman 11. heinäkuuta 1988.
Toiminta.
ASBPE järjestää vuosittain kaikille avoimen kansainvälisen kongressin. Vuosina 1969–2019 järjestettiin noin viisikymmentä kongressia eri puolilla Eurooppaa sijaitsevissa kaupungeissa tai hengellisissä keskuksissa. Lisäksi ASBPE järjestää vuosittaisen pyhiinvaelluksen luostariin, joka on hengellisen uudistumisen paikka. ASBPE:n kansalliset ryhmät järjestävät myös opintopäiviä (teologinen pohdinta, sosiaaliset kysymykset, koulutus jne.) ja rukouspäiviä. ASBPE on tukenut useita benediktiiniluostareita taloudellisesti ja hengellisesti, ja se kannustaa erilaisia nuorisoyhdistyksiä.
Identiteetti ja spiritualiteetti.
Hengellisessä elämässään ASBPE:n jäsenet pyrkivät olemaan asettamatta mitään Kristuksen edelle Pyhän Benedictuksen säännön mukaisesti ja muun muassa vaalivat henkilökohtaista rukouselämäänsä lukemalla ahkerasti Pyhää Raamattua, omaksuvat läntisten ja itäisten kirkkoisien opetuksista ohjausta elämäänsä, osallistuvat paikalliskirkkonsa sakramentaaliseen ja liturgiseen elämään, auttavat tasoittamaan tietä kristittyjen ykseydelle katolisessa kirkossa sen hierarkian ohjaamina, sitoutuvat ottamaan sydämelleen katolisen yhteiskuntaopin periaatteet, puolustavat perheen pyhyyttä ja edistävät latinan kielen käyttöä, mikä on ollut Euroopan yhteistä perintöä.
David Murdock

David Howard Murdock (11. huhtikuuta 1923 Kansas City, Missouri – 9. kesäkuuta 2025 Thousand Oaks, Kalifornia) oli yhdysvaltalainen miljardööri, yritysjohtaja ja kiinteistösijoittaja. Hän omisti enemmistön Dole Food Company -maatalousyrityksestä ja tekstiilivalmistaja Cannon Millsistä. "Forbes" arvioi hänen omaisuudekseen 3,7 miljardia dollaria huhtikuussa 2025.
Elämäkerta.
Murdockin isä Merte Floyd Murdock oli kauppamatkustaja ja äiti Ruth Gweneth Murdock pyykin- ja lattianpesijä. Diagnosoimaton lukihäiriö vaikeutti Murdockin koulunkäyntiä. 14-vuotiaana hän lopetti koulunkäynnin ja alkoi tehdä työtä huoltoasemalla. Toisen maailmansodan aikana hän palveli Yhdysvaltain armeijassa.
Sodan päätyttyä hän eli jonkin aikaa kodittomana Detroitissa, kunnes osti pienen ravintolan ja myi sen myöhemmin voitolla. Sen jälkeen hän ryhtyi kiinteistösijoittajaksi Phoenixissa Arizonassa. Vuoteen 1962 mennessä hänen omaisuutensa arvo oli 26 miljoonaa dollaria. Myöhemmin vuonna 1968 hän siirtyi Los Angelesiin Kaliforniassa.
Cannon Millsin Murdock sai haltuunsa 431 miljoonalla dollarilla vuonna 1983 ja otti yhtiön hallituksen puheenjohtajan aseman. Hän lopetti yhtiön syöpäseulontaohjelman ja vaati, että yhtiön työntekijöiden piti ostaa Cannon Millsin tarjoamat vuokra-asunnot tai muuttaa muualle. Hän myi Cannon Millsin vuonna 1986.
Murdock osti vuonna 1985 havaijilaisen Castle &amp; Cooke -maatalouskonsernin ja sai samalla omistukseensa valtaosan Havaijin saaristoon kuuluvasta Lanain saaresta. Hän myi Lanain vuonna 2012 Oraclen pääjohtajalle Larry Ellisonille.
Castle &amp; Cooken tytäryhtiöihin kuului Dole Food Company, jonka Murdock irrotti vähitellen emoyhtiöstään. Hän johti Dolea yli 30 vuotta ja vei sen pois pörssistä vuonna 2013. Oikeus totesi vuonna 2015, että Murdock oli tahallaan alentanut Dolen osakkeiden arvoa, jotta pystyi ostamaan ne halvemmalla. Murdock määrättiin maksamaan 148 miljoonan dollarin korvaukset osakkeenomistajille.
Murdock kuoli maatilallaan Thousand Oaksissa Kaliforniassa 102-vuotiaana 9. kesäkuuta 2025.
Yksityiselämä.
Elämänsä aikana Murdock oli kiinnostunut terveellisestä ruokavaliosta ja eliniän pidentämisestä. Hänen kiinnostuksensa asiaan sai alkunsa vuonna 1985, kun hänen kolmas vaimonsa Gabriele kuoli 43-vuotiaana munasarjasyöpään. Murdock uskoi, että terveillä elämäntavoilla hän voisi itse elää 125-vuotiaaksi.
Murdock oli naimisissa viidesti. Hän sai Gabriele Murdockin kanssa kolme poikaa, jotka olivat Eugene, David Jr. ja Justin. Heistä Eugene hukkui 23-vuotiaana uima-altaaseen, kun taas David Jr. kuoli auto-onnettomuudessa vuonna 2004.
Liz Truss -salaatti

Liz Truss -salaatti () oli "Daily Star" -lehden aloittama suora lähetys, jossa yritettiin mitata, säilyykö jäävuorisalaatti pidempään kuin Yhdistyneen kuningaskunnan silloisen pääministeri Liz Trussin pääministerikausi. Trussin 45-päiväinen ura pääministerinä oli maan tähänastisen historian lyhin.
Tausta.
Truss nousi Yhdistyneen kuningaskunnan pääministeriksi 6. syyskuuta 2022. Trussin hallituksen valtiovarainministeri Kwasi Kwarteng esitteli minibudjetin 23. syyskuuta, jossa esitettiin veronalennuksia ilman vastaavansuuruisia menoleikkauksia. Tämä johti paniikkiin markkinoilla, punnan arvon sukeltamiseen ja muutama eläkevakuutusyhtiö kävi lähellä konkurssia. 
Lähetyksen kulku ja sen aikaisia tapahtumia.
"Daily Starin" toimittaja Denis Mann törmäsi 14. lokakuuta "The Economist" -lehden kolumniin, jossa uumoiltiin, että jäävuorisalaatti säilyisi pidempään kuin Trussin pääministerikausi. Mann ehdotti ideaa "Daily Starin" päätoimittaja Jon Clarkille, joka kannatti sitä. Suora lähetys, jossa olivat vierekkäin jäävuorisalaatti ja Trussin muotokuva, alkoi jo saman päivän aikana ja katsojilta kysyttiin, kumman he uskoivat selviävän kauemmin. Lähetys lähetettiin YouTubessa. Jäävuorisalaatti ostettiin Tescosta 0,60 punnalla ja sen oletettiin säilyvän 10 päivää. Lähetys kuvattiin Daily Starin videotoimittajana työskentelevän Edward Keeblen kotona.
Jäävuorisalaatti koristeltiin neljä päivää myöhemmin nappisilmillä, vaalealla peruukilla, silmälaseilla sekä tekojaloilla ja -käsillä. Lähetyksen aikana jäävuorisalaatin vierelle asetettiin toisinaan esim. leluja tai kahvimuki, jossa luku kuuluisa Keep Calm and Carry On -fraasi.
19. lokakuuta joukko Trussin hallitukseen kuuluneita ministereitä ilmoitti erostaan. Opposition johtaja Keir Starmer kyseenalaisti tuolloin, miksi Truss itse ei ole vielä eronnut. Truss vakuutti olevansa "taistelija enkä luovuttaja".
Trussin ero ja reaktioita.
Truss ilmoitti erostaan 20. lokakuuta 2022 ennen kuin jäävuorisalaatti oli ehtinyt nuupahtaa. "Daily Starin" lähetyksellä oli tuolloin noin 12 000 katsojaa, mikä nousi varsin pian 21 000. Lehti juhlisti jäävuorisalaatin voittoa laskemalla Trussin muotokuvan kumoon kansallislaulun soidessa, jonka jälkeen jäävuorisalaatin päälle asetettiin muovinen kruunu. Iltaan mennessä suoraa lähetystä katsoi 1,7 miljoonaa katsojaa. 
Kun Truss oli esittelemässä "Ten Years to Save the West" "-"muistelmateostaan Becclesissä 13. elokuuta 2024, Led By Donkeys -niminen poliittinen aktivistiryhmä järjesti tempauksen, jossa Trussin ollessa lavalla hänen taakseen levitettiin banneri. Bannerissa oli kuvattu jäävuorisalaatti ja teksti "Minä tunaroin talouden ()". Truss pahastui, poistui lavalta ja kommentoi jälkikäteen, ettei pitänyt tempausta hauskana. Truss oli myös aikaisemmin ilmaissut tyytymättömyytensä salaatti-vertaukseen mm. RTÉ:n haastattelussa vuonna 2023.
Undløse

Undløse on taajama Holbækin kunnassa Tanskassa. Taajamassa oli 1 128 asukasta vuoden 2025 alussa.
Vipperød

Vipperød on taajama Holbækin kunnassa Tanskassa. Taajamassa oli 2 673 asukasta vuoden 2025 alussa.
Borbjerg

Borbjerg on taajama Holstebron kunnassa Tanskassa. Taajamassa oli 458 asukasta vuoden 2025 alussa.
Alstrup

Alstrup on taajama Holstebron kunnassa Tanskassa. Taajamassa oli 219 asukasta vuoden 2025 alussa.
Bur

Bur on taajama Holstebron kunnassa Tanskassa. Taajamassa oli 206 asukasta vuoden 2025 alussa.
Ejsing

Ejsing on taajama Holstebron kunnassa Tanskassa. Taajamassa oli 301 asukasta vuoden 2025 alussa.
Handbjerg

Handbjerg on taajama pääosin Holstebron kunnassa Tanskassa. Taajamassa oli 212 asukasta vuoden 2025 alussa. Heistä kaksi asui Struerin kunnan puolella.
Herrup

Herrup on taajama Holstebron kunnassa Tanskassa. Taajamassa oli 260 asukasta vuoden 2025 alussa.
Hvam Mejeriby

Hvam Mejeriby on taajama Holstebron kunnassa Tanskassa. Taajamassa oli 238 asukasta vuoden 2025 alussa.
Idom

Idom on taajama Holstebron kunnassa Tanskassa. Taajamassa oli 400 asukasta vuoden 2025 alussa.
Kurja juttu (rikospodcast)

Kurja juttu (ensimmäinen jakso julkaistu 7.6.2022) on suomalainen true crime -podcast, jonka ovat perustaneet Fiia Suuronen, Minna Juuti ja Pinja Mikkonen. Heidän esikoiskirjansa "Sadetakkitappaja ja muita kurjia juttuja Etelä-Koreasta" ilmestyi juhannuksena 2025. Kurjaa juttua voi kuunnella esimerkiksi alustoilla Spotify, Podplay ja Podimo.
Tyypillisesti Fiia kertoo jaksojen aikana yhden rikoksen tai muun "kurjan jutun" kuten onnettomuuden, jotka sijoittuvat ympäri maailman. Minna on yleensä kuullut tapauksen jo, ja välillä kuulemme kurjia juttuja hänenkin kertomanaan. Pinja ei lähes poikkeuksetta ole kuullut aiheesta ja saa siis kuulla tapauksen ensimmäistä kertaa. Jaksot ovat tyypillisesti lämminhenkisiä, ja johtuen jäsenien läheisistä väleistä keskustelu on leppoisaa. Kurjan jutun jäsenet ovatkin puhuneet siitä, että heille on tärkeää, että kuuntelukokemus olisi kuin "kahvihetki ystäväporukalla". Tästä syystä podcast poikkeaa olennaisesti muista suomalaisista rikospodcasteista. Uusi jakso julkaistaan joka torstai, ja välillä julkaistaan myös extrajaksoja, kuten "Extra juttu 18: Kirjaa ja kiitoksia", jossa päästään kurkistamaan kirjan tekemisen kulissien taakse.
Meksikonmeskite

Meksikonmeskite ("Neltuma juliflora", aik. "Prosopis juliflora") on hernekasveihin kuuluva pensas tai puu, joka on kotoisin Uudelta mantereelta. Siellä sitä on käytetty muun muassa rehuna ja polttopuuna, mutta myös luonnonlääkintään ja myrkyksi. Kasvia on tuotu muun muassa 1970-luvulla istutettuna jopa itäiseen Afrikkaan aavikoitumisen estämiseksi. Siellä siitä on tullut haitallinen vieraslaji uhaten siellä kotoperäisiä lajeja ja syväjuurisena jopa kuivattaen vesistöjä ja piikkisenä vahingoittaen karjaa. Keniassa se tunnetaan nimellä "mathenge" ja on vallannut aluetta jopa miljoona hehtaaria. Lajille on löydetty käyttöä aluksi lähinnä polttopuuna, mutta myöhemmin 2020-luvulla on huomattu, että kovana puulajina se sopii hyvin huonekalujen tuotantoon. Tätä käytetään nyt muun muassa Kakuman sudanilaisten pakolaisleirillä kansalaisjärjestö Girl Child Networkin (GCN) aloitteesta tukemaan tyttöjen ammatillista opetusta ja siellä on jopa istutettu lajia lisää kuivuudesta huolimatta.
Bosnia ja Hertsegovinan alle 18-vuotiaiden jääkiekkomaajoukkue

Bosnia ja Hertsegovinan alle 18-vuotiaiden jääkiekkomaajoukkue edustaa Bosnia ja Hertsegovinaa alle 18-vuotiaiden kansainvälisissä jääkiekko-otteluissa. Joukkue olen pelannut koko historiansa ajan alle 18-vuotiaiden maailmanmestaruuskilpailujen 3. divisioonassa.
Sijoitukset.
Maailmanmestaruuskilpailuissa.
Lähde:
Kreikan alle 18-vuotiaiden jääkiekkomaajoukkue

Kreikan alle 18-vuotiaiden jääkiekkomaajoukkue on edustanut Kreikkaa alle 18-vuotiaiden kansainvälisissä jääkiekko-otteluissa. Se on osallistunut kansainväliseen turnaukseen vain kerran, vuoden 1996 Euroopan-mestaruuskilpailujen D-sarjaan. Joukkueella ei ollut kuitenkaan tarvittavaa määrää pelaajia, joten sen otteluita ei otettu huomioon turnauksen sijoituksissa, vaan joukkueen ottelut luokiteltiin ystävyysotteluiksi.
Englannin alle 17-vuotiaiden jalkapallomaajoukkue

Englannin alle 17-vuotiaiden jalkapallomaajoukkue edustaa Englantia kansainvälisissä jalkapallon alle 17-vuotiaiden maajoukkuekilpailuissa. Se on voittanut MM-kilpailut vuonna 2017. Lisäksi joukkue on voittanut kahdesti EM-kultaa vuosina 2010 ja 2014. Se on pelannut myös kahdessa tappiollisessa loppuottelussa 2007 ja 2017.
Joukkueen historian paras maalintekijä on 20 osumallaan Rhian Brewster.
Irlannin alle 18-vuotiaiden jääkiekkomaajoukkue

Irlannin alle 18-vuotiaiden jääkiekkomaajoukkue on edustanut Irlantia alle 18-vuotiaiden kansainvälisissä jääkiekko-otteluissa, kuten alle 18-vuotiaiden maailmanmestaruuskilpailuissa.
Espanjan alle 17-vuotiaiden jalkapallomaajoukkue

Espanjan alle 17-vuotiaiden jalkapallomaajoukkue edustaa Espanjaa kansainvälisissä jalkapallon alle 17-vuotiaiden maajoukkuekilpailuissa. Joukkue on edennyt neljästi MM-kilpailujen tappiolliseen loppuotteluun vuosina 1991, 2003, 2007 ja 2017. Se on voittanut kolmesti EM-kilpailut 2007, 2008 ja 2017. Niiden lisäksi se on pelannut neljässä tappiollisessa finaalissa 2003, 2004, 2010 ja 2016.
Joukkueen historian paras maalintekijä on 25 osumallaan Abel Ruiz.
Luxemburgin alle 18-vuotiaiden jääkiekkomaajoukkue

Luxemburgin alle 18-vuotiaiden jääkiekkomaajoukkue edustaa Luxemburgia alle 18-vuotiaiden kansainvälisissä jääkiekko-otteluissa, kuten alle 18-vuotiaiden maailmanmestaruuskilpailuissa ja sitä ennen alle 18-vuotiaiden Euroopan-mestaruuskilpailuissa.
Brasilian alle 17-vuotiaiden jalkapallomaajoukkue

Brasilian alle 17-vuotiaiden jalkapallomaajoukkue edustaa Brasiliaa kansainvälisissä jalkapallon alle 17-vuotiaiden maajoukkuekilpailuissa. Se on voittanut neljästi MM-kilpailut vuosina 1997, 1999, 2003 ja 2019. Joukkueen historian paras maalintekijä on Vinícius Júnior.
Garrett Wilson (amerikkalaisen jalkapallon pelaaja)

Garrett Wilson (s. 22. heinäkuuta 2000 Chicago, Illinois, Yhdysvallat) on yhdysvaltalainen amerikkalaisen jalkapallon pelaaja. Wilson edustaa NFL-joukkue New York Jetsiä. Ennen NFL-uraansa hän edusti Ohion osavaltionyliopiston joukkuetta. Jets varasi hänet ensimmäisellä kierroksella kymmenennellä varausvuorolla . Kesäkuussa 2022 Wilson teki Jetsin kanssa nelivuotisen ja yhteensä 20,55 miljoonan dollarin arvoisen tulokassopimuksen. Toukokuussa 2025 Jets käytti viidennen vuoden option Wilsonin sopimuksesta. Heinäkuussa 2025 Wilson teki Jetsin kanssa nelivuotisen ja yhteensä 130 miljoonan dollarin arvoisen jatkosopimuksen. Sopimuksen arvosta 90 miljoonan dollarin osuus on taattua rahaa ja se sisältää 13,75 miljoonan dollarin allekirjoituspalkkion. Kaudella 2022 Wilson palkittiin parhaana tulokashyökkääjänä. Wilson on pelannut 51 NFL:n runkosarjan otteluissa. Näissä otteluissa hänellä on 279 kiinniottoa, 3 249 kiinniotoilla edettyä jaardia ja 14 kiinniotoilla tehtyä jaardia. Hän on edennyt juoksemalla yhdeksän jaardia ja rähmännyt pallon kuusi kertaa. Uran tilastot päivitetty kauden 2024 jälkeen.
Serbian alle 18-vuotiaiden jääkiekkomaajoukkue

Serbian alle 18-vuotiaiden jääkiekkomaajoukkue edustaa Serbiaa alle 18-vuotiaiden kansainvälisissä jääkiekko-otteluissa, kuten alle 18-vuotiaiden maailmanmestaruuskilpailuissa.
Nigerian alle 17-vuotiaiden jalkapallomaajoukkue

Nigerian alle 17-vuotiaiden jalkapallomaajoukkue edustaa Nigeriaa kansainvälisissä jalkapallon alle 17-vuotiaiden maajoukkuekilpailuissa. Se on voittanut MM-kultaa ennätyksellisesti viidesti vuosina 1985, 1993, 2007, 2013 ja 2015. Joukkueen historian paras maalintekijä on 14 osumallaan Victor Osimhen.
Émile Stijnen

Joannes Emilius Stijnen (2. marraskuuta 1907 Antwerpen – 27. maaliskuuta 1997) oli belgialainen jalkapalloilija, joka pelasi keskikenttäpelaajan pelipaikalla. Hän pelasi Belgian maajoukkueessa 31 ottelua ja teki yhden maalin. Hän kuului maajoukkueen kokoonpanoon vuoden 1938 MM-kilpailuissa, jossa hän pelasi yhden ottelun.
Itä-Saksan alle 18-vuotiaiden jääkiekkomaajoukkue

Itä-Saksan alle 18-vuotiaiden jääkiekkomaajoukkue edusti Itä-Saksaa jääkiekon alle 18-vuotiaiden Euroopan-mestaruuskilpailuissa vuonna 1990 C-sarjassa. Maa voitti C-sarjan turnauksen.
Arnold Stadler

Arnold Stadler (s. 9. huhtikuuta 1954 Meßkirch) on saksalainen kirjailija. Hänen esikoisteoksensa, runokokoelma "Kein Herz und keine Seele. Man muss es singen können" ilmestyi vuonna 1986. Hänen läpimurtonsa oli omaelämäkerrallinen romaanitrilogia "Ich war einmal" (1989), "Feuerland" (1992) ja "Mein Hund, meine Sau, mein Leben" (1994). Stadler sijoittaa romaaninsa yleensä kotiseudulleen Svaabiaan ja kuvaa niissä tavallisia, unohdettuja tai sorrettuja ihmisiä. Kirjoissa elää kuitenkin aina elämänhalu ja toivo paremmasta. Hän käyttää usein viittauksia Raamattuun. Vuonna 1999 hänelle myönnettiin Georg Büchnerin palkinto.
Josén Pimeä Puoli

Josén Pimeä Puoli on suomalainen jazzista ammentava pop-yhtye. Yhtyeen keulahahmo on jazzpiireissä tuttu, muun muassa Dalindèo-yhtyeessä trumpettia soittava, Jose Mäenpää. Kolmihenkisessä yhtyeessä bassoa soittaa Arto Nurmi ja rumpuja Jussi Miettola.
Josén Pimeä Puoli on julkaissut kaksi albumia digitaalisesti suoratoistopalveluissa, Ihanasti kyyninen vuonna 2017 ja Ohikulkija vuonna 2024. Ohikulkija albumit on julkaistu vuonna 2025 vinyylipainoksena.
Jose Mäenpää on kuvannut yhtyeen soundia popin, jazzin ja noirin välillä liikkuvaksi yhdistelmäksi.
Kesällä 2025 yhtye on keikkaillut ahkerasti ja saavuttanut erityisesti suosiota live-yhtyeenä. Myös syksyllä 2025 yhtye on mahdollista nähdä ja kuulla useilla paikkakunnilla Suomessa.
Eije Mossberg

Eije Mossberg (1908–1997) oli ruotsalainen sosiaalidemokraattinen poliitikko, joka toimi Ruotsin sisäministerinä vuosina 1947–1951. Hänen merkittävin tehtävänsä oli vuoden 1952 kuntajakouudistuksen suunnittelu. Vuonna 1951 hän siirtyi Kopparbergin läänin maaherraksi.
Instinct (Iggy Popin albumi)

Instinct on yhdysvaltalaisen rock-laulajan Iggy Popin vuonna 1988 julkaisema studioalbumi. Iggy Pop teki albumin yhteistyössä Sex Pistols -yhtyeestä tunnetun kitaristin Steve Jonesin kanssa. Albumin tuotti Bill Laswell ja levyn musiikki on tyyliltään hard rockia ja heavy metallia.
Instinct merkitsi Iggy Popille selvää tyylinmuutosta hänen edelliseen levyynsä "Blah Blah Blah" (1986) verrattuna. Siinä missä "Blah Blah Blah" oli syntynyt yhteistyössä David Bowien kanssa ja sisälsi melodista, jopa kaupallista pop-musiikkia, "Instinct" oli paluuta aggressiiviseen ilmaisuun. Albumin musiikki on yhdistelmä heavy metallia ja hard rockia. Levyltä julkaistiin singlenä kappaleet ”High on You” ja ”Cold Metal”, joista jälkimmäinen sai Grammy-ehdokkuuden ”paras hard rock, heavy metal -kappale” -kategoriassa. 
Tuotanto.
Iggy Popin edellisen albumin "Blah Blah Blah:n" myötä Pop koki olevansa ajautunut liian kauas raivokkaasta The Stooges -ajan Iggystä. Hän halusi palata takaisin aggressiivisemman musiikin pariin. Hän pyysi uuden albumin tekoon avukseen Sex Pistols -kitaristi Steve Jonesin. 
Albumilla soitti rumpuja Psychedelic Furs -yhtyeen rumpali Paul Garisto, bassoa soitti Blondie-yhtyeestä tuttu Leigh Foxx ja koskettimia soitti englantilaisen Madness-yhtyeen Seamus Beaghen. Sex Pistols -kitaristi Steve Jones osallistui myös levyn kappaleiden säveltämiseen. 
Juuri ennen "Instinct" -albumin äänityksiä Iggy Pop vieraili japanilaisen Ryuichi Sakamoton albumilla "Neo Geo" ja lauloi tämän kappaleen ”Risky”. "Neo Geon" oli tuottanut Bill Laswell ja Iggy Pop ystävystyi äänityssessioissa Laswellin kanssa. Bill Laswell oli tehnyt Iggy Popiin vaikutuksen myös tuottamalla rajumpia rock-levyjä kuten Motörheadin albumin "Orgasmatron" (1986) sekä Public Image Ltd.:n menestysalbumin "Album" (1986). Iggy Pop palkkasi Laswellin uuden albuminsa tuottajaksi.
Albumin kansi.
Iggy Pop halusi uudelle albumilleen kannen, joka toisi mieleen 1960-luvun psykedeeliset keikkajulisteet, joten hän palkkasi työhön kuvataiteilija Gary Grimshawn, joka oli Popin vanha ystävä The Stooges -ajoilta. Detroitista kotoisin oleva Grimshaw tuli kuuluisaksi jo 1960-luvulla tekemällä logoja ja julisteita artisteille kuten Jimi Hendrix, The Doors, ja MC5. Grimshaw teki aikoinaan myös Iggyn johtamalle The Stooges -yhtyeelle keikkajulisteita 1960- ja 1970-luvulla.
Julkaisu.
"Instinct" sai ilmestyessään ristiriitaisen vastaanoton: osa kriitikoista ilahtui siitä, että Iggy Pop oli palannut rankempaan rockiin, mutta toiset moittivat albumia persoonattomaksi ja tuotantoa tylsäksi. Yhdysvalloissa albumi ei menestynyt erityisen hyvin: se nousi Billboard 200 -listalla vain sijalle 110, mutta toisaalta ”Cold Metal” -kappale sai Grammy-ehdokkuuden. Albumi sijoittui myöhemmin sijalle 69 Kerrang!-lehden "”100 kaikkien aikojen parasta heavy metal -albumia”" -listalla. "Instinctin" julkaisun jälkeen Iggy Pop lähti maailmankiertueelle. Instinct-kiertueella kitaristina soitti suomalainen Andy McCoy. 
Kappaleet.
Kaikki kappaleet on sanoittanut ja säveltänyt Iggy Pop, ellei toisin mainita.
Sven Andersson (poliitikko)

Sven Olof Morgan Andersson (5. huhtikuuta 1910 Göteborg – 21. syyskuuta 1987 Tukholma) oli ruotsalainen sosiaalidemokraattinen poliitikko. Hän oli valtiopäiväedustaja vuosina 1941–1944 ja 1948–1979 ja toimi Ruotsin liikenneministerinä 1951–1957, puolustusministerinä 1957–1973 sekä ulkoministerinä 1973–1976. Koulutukseltaan hän oli puuseppä, ja politiikkaan hän kouliutui työväenliikkeen kautta. Vuonna 1982 hänet asetettiin U 137 -sukellusveneselkkausta tutkineen komission johtoon.
Sven Andersson

Sven Andersson voi tarkoittaa seuraavia ruotsalaisia henkilöitä:
Komorien liittokokous

Komorien liittokokous on Komorien yksikamarinen lainsäädäntöelin. Sen 33 jäsentä valitaan viiden vuoden välein. Vuoteen 2020 saakka 24 edustajaa valittiin suorilla vaaleilla ja loput epäsuorasti itsehallinnollisten saarten valtuustoissa. Vuosina 2020–2025 liittokokouksessa oli vain 24 edustajaa, koska välillisesti valituista luovuttiin. Vuoden 2025 vaaleissa valittiin jälleen 33 edustajaa.
Vaalitapa.
Liittokokous valitaan kahden kierroksen vaalilla yhden edustajan vaalipiireistä. Äänioikeus- ja ehdolleasettumisikäraja on 18 vuotta. Äänestyspakkoa ei ole.
Vaalit 2025.
Viimeisimmissä vaaleissa tammikuussa 2025 presidentti Azali Assoumanin CRC-puolue (Convention for Renewal of the Comoros) sai kahta lukuunottamatta kaikki paikat pääoppositiopuolue Juwan boikotoidessa vaaleja. Äänestysprosentti oli 66,3.
Työskentely.
Säännöllisiä täysistuntoja ei järjestetä, vaan liittokokous kutsutaan koolle tarpeen mukaan.
Liittokokouksen hyväksymät lait menevät presidentin vahvistettaviksi. Mikäli tämä kieltäytyy allekirjoittamasta lakia, se palautuu liittokokoukseen, joka voi hyväksyä sen lopullisesti ilman presidentin vahvistusta.
Yara Gambirasion murha

Yara Gambirasio oli murhan uhrina 13-vuotiaana kuollut italialainen tyttö, joka katosi voimisteluharjoitusten jälkeen 26. marraskuuta 2010 Brembate di Soprassa. Ruumis löydettiin kymmenen kilometrin päässä katoamispaikasta helmikuun loppupuolella 2011. Murhaa seurasi yksi Italian rikoshistorian eniten julkisuutta saaneista tutkinnoista. Sen aikana kerättiin lähes 22 000 DNA-näytettä. Tapaus on pysynyt kiisteltynä, vaikka Massimo Bossetti tuomittiin rikoksesta elinkautiseen vankeusrangaistukseen vuonna 2016.
Gambirasio joutui ruumiinavauksen mukaan kuoliaaksi hakatuksi, mutta seksuaalista hyväksikäyttöä ei todettu. Vaatteista löydettiin tuntemattoman miehen DNA, jolle läheinen näyte lopulta saatiin epäillyn sukulaiselta. Kävi ilmi, että tuntematon mies oli jo edesmenneen bussikuski Giuseppe Guerinonin biologinen poika. Murhasta epäiltynä pidätettiin vuonna 2014 rakennustyöläinen Massimo Bossetti, joka itse ei ollut tiennyt Guerinonin olleen isänsä. Bossetti kiisti syyllisyytensä eikä sanojensa mukaan tiennyt, kuinka hänen DNA:nsa oli päätynyt paikalle. Bossetti sai elinkautisen vankeustuomion vuonna 2016. Hänen kaksi valitustaan hylättiin. Vuonna 2022 tapauksessa syyttäjänä toiminutta Letizia Ruggeria kohtaan käynnistettiin tutkinta siitä, oliko hän tapausta käsitellessään syyllistynyt väärinkäytöksiin. 
Netflixissä on julkaistu Gambirasion murhasta dokumenttisarja "Italian teinimurhan mysteeri".
Juha Laitisen katoamistapaus

Juha Laitinen oli suomalainen ajoneuvoasentaja, joka katosi Leppävirran alueella 27. elokuuta 2006. Keskusrikospoliisi tutki katoamista vuodesta 2017 lähtien henkirikoksena. Laitinen löydettiin kuolleena vesistöstä Leppävirralla lokakuussa 2021. Poliisi totesi, että tapaukseen ei liittynytkään henkirikosta.
Taustat ja katoaminen.
Laitinen oli katoamisensa aikaan 37-vuotias ja asui omakotitalossa avovaimonsa kanssa.
Laitinen teki töitä 25. elokuuta 2006, mutta jätti ilmoittamatta palaamatta kotiinsa. Poliisin mukaan hän kävi vuoden 1996 Seat Toledo -autollaan Suonenjoella ja palasi Leppävirralla sijainneelle kuivaamolle. Sieltä Laitinen poliisin mukaan tilasi taksin Leppävirran keskustaan ja nosti 40 euroa pankkiautomaatista. Noston tehtyään sekä kaupassa ja Alkossa käytyään hän poliisin mukaan palasi kuivaamolle. Läheiset eivät tavoittaneet Laitista enää, mutta 27. elokuuta 2006 hänet nähtiin Leppävirran keskustassa ravintolassa oluella tuntemattoman miehen seurassa. Kaksikko poistui paikalta Laitisen autolla, mutta Laitisen liikkeet tämän jälkeen jäivät tuntemattomiksi.
Katoamisen tutkinta.
Katoamisen jälkeen Laitisen avovaimo kertoi nähneensä vaalean Mercedes Benz -merkkisen auton, jolla taloa käytiin tarkkailemassa muutama kerta katoamista seuranneiden viikkojen aikana. "Kadonneet"-ohjelmassa silloinen tutkinnanjohtaja kertoi vuonna 2008, ettei ollut syytä epäillä henkirikosta. Sen sijaan omaehtoista katoamista pidettiin mahdollisena. Laitinen oli kertonut, ettei häntä löydettäisi jos hän katoaisi. Hän oli kärsinyt uupumuksesta.
Tutkinta siirtyi myöhemmin Keskusrikospoliisille, joka joulukuussa 2017 ilmoitti käynnistäneensä rikostutkinnan. Tapausta tutkittiin tappona. Laitisen epäiltiin joutuneen autoineen upotetuksi vesistöön. Poliisi epäili henkirikokseen liittyneen useita henkilöitä. Motiiviksi epäiltiin riitoja rahasta.
Lokakuussa 2021 Laitinen löydettiin autonsa sisältä kuolleena Kotalahden alueen vesistöstä Leppävirralta. Poliisi vahvisti hänen henkilöllisyytensä DNA-tutkimuksen avulla joulukuussa 2021. Poliisin mukaan kuolemaan ei liittynyt rikosta. Laitisen väitettiin tulleen katoamisviikonloppunaan nähdyksi vuosimallin 1988 valkoisen Mercedes Benzin kyydissä. Poliisi pyysi autosta aikoinaan havaintoja, mutta ilmoitti vuonna 2021 sen osuuden tultua suljetuksi pois.
Laitisen löysivät vapaaehtoisia etsintöjä tehneet veljekset Antti ja Arto Suanto, jotka olivat myös heinäkuussa 2021 löytäneet Äänekoskelta vuonna 2012 kadonneen Jussi Peltolan ruumiin.
Sharon Kam

Sharon Kam (; s. 11. elokuuta 1971) on israelilainen klarinetisti.
Kam sai opetusta Charles Neidichilta Juilliard Schoolissa. Hän voitti kansainvälisen ARD-musiikkikilpailun Münchenissä vuonna 1992. Kam teki debyyttinsä orkesterin solistina 16-vuotiaana esittämällä Wolfgang Amadeus Mozartin klarinettikonserton Zubin Mehtan johtaman Israelin filharmonisen orkesterin kanssa. Hän on tehnyt kamarimuusikkona yhteistyötä muiden muassa Heinrich Schiffin, Martin Helmchenin, Gustav Riviniuksen, Lars Vogtin, Christian Tetzlaffin, Enrico Pacen, Daniel Müller-Schottin, Leif Ove Andsnesin, Carolin Widmannin ja Jerusalem-kvartetin kanssa. Kam on esittänyt aktiivisesti aikansa musiikkia, kuten Krzysztof Pendereckin, Herbert Willin, Iván Erődin ja Peter Ruzickan teoksia.
Kam on levyttänyt laajalti. Hän on saanut vuoden instrumentalistin Echo Klassik -palkinnot vuosina 1998 ja 2006. Hänelle on myönnetty lisäksi Preis der deutschen Schallplattenkritik. Kam on naimisissa kapellimestari Gregor Bühlin kanssa.
Kaiju No. 8

Kaiju No. 8 () on Naoya Matsumoton piirtämä ja käsikirjoittama manga. Sarjaa on julkaistu Shonen Jump+ -palvelussa heinäkuusta 2020 lähtien. Sarjasta on tehty anime-sovitus, jonka ensimmäisen kauden jaksot on esitetty huhtikuusa 2024 alkaen. Toisen kauden jaksojen esitys alkoi heinäkuussa 2025. Ensimmäisen kauden ovat ohjanneet Shigeyuki Miya ja Tomomi Kamiya.
Juoni.
Kafka toivoo liittyvänsä JDF-joukkoon lapsuudenystävänsä Minan rinnalle, mutta hirviöiden päihittämisen jälkiseurauksissa hänestä itsestään tulee JDF-joukkojen kohde.
Koronaali

Koronaalit ovat äänteitä, joita artikuloidaan kielen lavalla. Fonologisten piirteiden teoriassa koronaalien on labiaalien ja dorsaalien tavoin katsottu muodostaneen oman artikulaattoriin perustuvan luonnollisen luokkansa.
Uunimakkara

Uunimakkara on makkararuoka, johon käytetään lenkkimakkaraa ja juustoa. Makkara voidaan käyttää kuorineen, mutta se voidaan myös käyttää kuori poistettuna. Makkaraan tehdään viiltoja ja juusto laitetaan viiltojen kohtaan. Uunimakkaran päällä käytetään usein sinappia ja ketsuppia. Sen kanssa syödään usein perunamuussia. Juustoksi sopii cheddar-, emmental-, kerma- tai appenzellerjuusto. Uunimakkaraa paistetaan miedohkossa lämmössä kunnes juusto on sulanut ja makkara on paistunut.
Elle (täsmennyssivu)

Elle tarkoittaa muun muassa seuraavia:
Inka Achté

Inka Achté (s. 1977) on suomalainen dokumenttielokuvaohjaaja ja käsikirjoittaja. Hän on toiminut DocPoint -Helsingin dokumenttielokuvafestivaalin taiteellisena johtajana vuodesta 2022. Achté on psykiatri Kalle Achtén tyttärentytär.
Sauce Gardner

Ahmad ”Sauce” Gardner (s. 31. elokuuta 2000 Detroit, Michigan, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Gardner edustaa NFL-joukkue Indianapolis Coltsia. Ennen NFL-uraansa hän edusti Cincinnatin yliopiston joukkuetta. New York Jets varasi hänet ensimmäisellä kierroksella neljännellä varausvuorolla . Kesäkuussa 2022 Gardner teki Jetsin kanssa nelivuotisen ja yhteensä 38,7 miljoonan dollarin arvoisen tulokassopimuksen. Huhtikuussa 2025 Jets käytti viidennen vuoden option Gardnerin sopimuksesta. Heinäkuussa 2025 Gardner teki Jetsin kanssa nelivuotisen ja yhteensä 120,4 miljoonan dollarin arvoisen jatkosopimuksen. Sopimuksen arvosta 85,653 miljoonan dollarin osuus on taattua rahaa. Marraskuussa 2022 Jets kauppasi Gardnerin Coltsiin vaihdossa ensimmäisen kierroksen varausvuoroon vuoden 2026 varaustilaisuudessa, ensimmäisen kierroksen varausvuoroon vuoden 2027 varaustilaisuudessa ja Adonai Mitchelliin. Kausilla 2022 ja 2023 Gardner valittiin Pro Bowl-tähdistöotteluun ja ensimmäiseen All Pro-tähdistöjoukkueeseen. Kaudella 2022 hänet palkittiin myös parhaana tulokaspuolustajana. Gardner on pelannut 48 NFL:n runkosarjan ottelua. Näissä otteluissa hänellä on yhteensä 181 taklausta, 40 puolustettua heittoa, kolme syötönkatkoa, yksi aiheutettu rähmäys, yksi pelinrakentajan säkitys ja kaksi iskua pelinrakentajaan. Uran tilastot päivitetty kauden 2024 jälkeen.
Lyhtysilmä

Lyhtysilmä ("Photoblepharon palpebratum") on lyhtysilmiin kuuluva kalalaji. Lajia tavataan indopasifiselta merialueelta.
Koko ja ulkonäkö.
Lyhtysilmä kasvaa suurimillaan 10–12 cm pitkäksi. Laji on ruumiinrakenteeltaan rukevahko ja pyöreäpäinen. Lyhtysilmän silmien alla on soikea elin, joka sisältää symbioottisia bioluminoivia "Photodesmus blepharus"- ja "Vibrio logei"-bakteereja. Kala kykenee peittämään loiste-elimen tumman ihokalvon avulla.
Levinneisyys ja elintavat.
Lyhtysilmää tavataan Malesiasta Japaniin ja Cookinsaarille ulottuvalta alueelta. Laji elää riuttojen läheisyydessä suhteellisen lähellä pintaa. Lyhtysilmä on yöaktiivinen ja piileskelee päivisin luolissa ja kivenkoloissa. Öisin ne saalistavat parvina pieniä äyriäisiä ja kaloja.
Cumberlandinkastike

Cumberlandinkastike on englantilaisperäinen maustekastike, joka sisältää viiniä, sitruuna- ja appelsiinimehua sekä marjahyytelöä. Sitä käytetään sekä kylmänä että lämpimänä. Sitä käytetään antamaan makua liharuokiin, erityisesti lampaan-, peuran- ja hirvenlihalle. Sitä käytetään myös maksapasteijan ja pateiden kanssa.
Authie (Calvados)

Authie on kunta Luoteis-Ranskassa Calvadosin departementissa Normandian alueella. Se sijaitsee noin viisi kilometriä Caen kaupungista luoteeseen.
Authie on kirkon ympärille kasvanut pieni kylä. Saint-Vigorin kirkon vanhin osa on sen 1000-luvulta peräisin oleva keskilaiva. Kirkon hautausmaalla on 1700-luvulla tehty kivinen risti, jonka pylväs on veistetty kiertyväksi.
Toisessa maailmansodassa 6. kesäkuuta 1944 tehdyn Normandian maihinnousun jälkeen kanadalainen North Nova Scotia Highlanders -rykmentti vapauttivat Authien kylän kiivaiden taisteluiden jälkeen aamulla 7. kesäkuuta 1944. Hyökkäystä oli tukemassa kanadalainen Sherbrooke Fusilier Regiment -panssarirykmentti. Saksalaisten 12. SS-panssaridivisioona valasi kylän takaisin illalla 7. kesäkuuta 1944. Viimein 8. heinäkuuta 1944 North Nova Scotia Highlanders -rykmentti vapautti Authien kylän lopullisesti noin kello 15.30. Heinäkuun 8. päivän iltaan mennessä kanadalaiset joukot olivat menettäneet kahdessa päivässä 1 194 miestä, joista 330 kaatui.
Andrei Plahov

Andrei Stepanovitš Plahov (; 14. syyskuuta 1950 Starokostjantyniv, Ukrainan SNT) on venäläinen elokuvakriitikko, kirjailija, historioitsija, kansainvälisen elokuvakriitikoiden liiton Fiprescin kunniapuheenjohtaja, Moskovan elokuvajuhlien tuomariston puheenjohtaja ja "Kommersant"-sanomalehden kolumnisti. 
Ura.
Plahov opiskeli elokuvahistoriaa Gerasimov-instituutissa (VGIK). Vuonna 1982 hän puolusti tohtorinväitöskirjan aiheesta Luchino Visconti. 1970-luvulta lähtien Plahov on kirjoittanut artikkeleita ja arvosteluja sekä Venäjän että kansainväliseen päivä- ja ammattilehdistöön ("Pravda", "Iskusstvo Kino", "Seans", "Sight &amp; Sound", "The Guardian", "Cahiers du cinéma"). Tällä hetkellä hän työskentelee elokuva-arvostelijana "Kommersant"-lehdessä. Perestroikan aikana Plahov toimi Neuvostoliiton elokuvantekijäliiton sihteerinä sekä johti konfliktikomiteaa, joka vapautti yli 200 Neuvostoliiton sensuurin kieltämää elokuvaa. Plahov on julkaissut useita kirjoja neuvostoliittolaisesta ja nykyaikaisesta kinematografiasta.
Uunilohi

Uunilohi on uuniruoka, jonka pääraaka-aineena käytetään lohta. Lohta käytettäessä ruoka on rasvaisempaa ja kirjolohta käytettäessä proteiinipitoisempaa. Kala on hyvä ottaa huoneenlämpöön puoli tuntia ennen valmistusta, jolloin siihen laitetaan suolaa. Uunilohi tulee paistaa nahka alaspäin. Mausteiksi sopivat sitruunamehu, tilli, pesto, sinappi ja teriyakikastike. Se kannattaa kypsentää oikeaoppisesti, jotta siitä ei tule kuivaa. Sopiva paistolämpötila on 140–150 °C, koska tällöin kalassa säilyy rasva, joka pitää sen mehevänä. Paistettaessa on hyvä käyttää paistolämpömittaria. Puolikypsänä, sisälämpötilan ollessa 40–50 °C lohi on varmasti mehevää. Se on täysin kypsää sisälämpötilan ollessa 60 °C. Pienelle lohifileelle sopiva paistoaika on noin 15 minuuttia ja suuremman fileen noin puoli tuntia.
Saint-Germain-la-Blanche-Herbe

Saint-Germain-la-Blanche-Herbe on kunta Luoteis-Ranskassa Calvadosin departementissa Normandian alueella. Se sijaitsee noin kolme kilometriä Caen kaupungista länteen.
Vuonna 1121 pieni kristitty yhteisö asettui Ardennen kylään, entiselle gallialaiselle palvontapaikalle. Yhteisö siirrettiin aluksi Luzernin luostarin alaisuuteen, mutta vuonna 1160 siitä tuli itsenäinen luostari. Luostari ryöstettiin satavuotisen sodan aikana 1400-luvulla. 1500-luku oli luostarille rappion aikaa, mutta 1600-luvulla rakennuksia taas alettiin järjestelmällisesti kunnostaa. Luostaria uudistettiin jatkuvasti 1700-luvulle asti. Tämän jälkeen luostari kärsi merkittäviä tuhoja. Ensin 1800-luvulla, jolloin suuri osa luostarin rakennuksista purettiin, ja sitten Normandian maihinnousun aikana kesäkuussa 1944. Normandian alueesta tuli luostarin omistaja vuona 1994, ja se aloitti koko alueen kunnostuksen. Samalla rakennukset muutettiin Institut mémoires de l'édition contemporaine -yhdistyksen käyttöön. Instituutti kerää nykyaikana kustannettua materiaalia lehdistä ja muista julkaisuista. Sen kaikki toiminnot ovat olleet luostarissa vuodesta 2004 lähtien.
Onni Arminen

Onni Arminen (s. 21. toukokuuta 2005) on suomalainen frisbeegolfaaja. Häntä sponsoroi Latitude 64.
Derek Stingley

Derek Stingley Jr. (s. 20. kesäkuuta 2001 Baton Rouge, Louisiana, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on kulmapuolustaja. Stingley Jr. edustaa NFL-joukkue Houston Texansia. Ennen NFL-uraansa hän edusti Louisianan osavaltionyliopiston joukkuetta. Texans varasi hänet ensimmäisellä kierroksella kolmannella varausvuorolla . Kesäkuussa 2022 Stingley Jr. teki Texansin kanssa nelivuotisen ja yhteensä 34,6 miljoonan dollarin arvoisen tulokassopimuksen. Maaliskuussa 2025 Stingley Jr. teki Texansin kanssa kolmivuotisen ja yhteensä 90 miljoonan dollarin arvoisen jstkosopimuken. Sopimuksen arvosta 89 miljoonan dollarin osuus on taattua rahaa. Kaudella 2024 hänet valittiin Pro Bowl-tähdistöotteluun ja ensimmäiseen All-Pro-tähdistöjoukkuseen. Stingley Jr. on pelannut 37 NFL:n runkosarjan ottelua. Näissä otteluissa hänellä on yhteensä 136 taklausta, 36 puolustettua heittoa, 11 syötönkatkoa ja yksi pelinrakentajan säkitys. Stingley Jr. on pelannut neljä NFL:n pudotuspelien ottelua. Näissä otteluissa hänellä on yhteensä 12 taklausta, kuusi puolustettua heittoa, kaksi syötönkatkoa ja yksi aiheutettu rähmäys. Uran tilastot päivitetty kauden 2024 jälkeen.
Saint-Contest

Saint-Contest on kunta Luoteis-Ranskassa Calvadosin departementissa Normandian alueella. Se sijaitsee noin viisi kilometriä Caen kaupungista luoteeseen.
Nähtävyyksiä.
Saint-Contestin kirkko on peräisin 1000- ja 1300-luvuilta. Kirkon kellotorni on 1100-luvulta. Rakennus kärsi vahinkoja vuonna 1944 tehdyn Normandian maihinnousun aikana, jonka jälkeen se restauroitiin. Rakennus on listattu historialliseksi muistomerkiksi vuonna 1840.
Jo kaukaa erottuva TDF-torni on kaupungin symboli.
Historia.
Toisen maailmansodan aikana 6. kesäkuuta 1944 tehdyn Normandian maihinnousun jälkeen liittoutuneiden joukot lähestyivät Caenia lännestä. 8. heinäkuuta 1944 käynnistettiin operaatio Charnwood, jonka tavoitteena oli Caenin kaupungin valtaaminen. Saksalaiset tekivät vahvasti vastarintaa. Liittoutuneiden hyökkäystä johtivat brittiläinen 59. Staffordshiren jalkaväkidivisioona. Seuraavana päivänä, 9. heinäkuuta, Saint-Contestin kaupunki vapautettiin veristen taisteluiden jälkeen. Kylä ja Saint-Contestin kirkko vaurioituivat pahoin. Taisteluiden jäljet ovat yhä nähtävissä hautakivissä.
Noora Östberg

Noora Östberg (s. 25. joulukuuta 1984 Alavieska) on suomalainen laulaja ja esiintyvä artisti. Hän on esiintynyt jo ennen levytysuraansa eri kokoonpanoissa, mutta julkaisi ensimmäiset omat kappaleensa vuonna 2016. Hän julkaisi vuosina 2016–2022 viisi suomenkielistä singleä taiteilijanimellä NOORA. Hänen musiikkiaan on soitettu radiossa, erityisesti paikallisilla kanavilla, kuten Radio Pookissa.
Ura.
Östberg aloitti levytysuransa vuonna 2016 julkaisemalla ensimmäisen singlensä "Elämä", jonka sävellyksen ja sanoituksen teki "Petri Munck". Samana vuonna ilmestyi myös toinen single, "Kuulin sun äänes", jonka tekijänä oli niin ikään Petri Munck.
Vuonna 2019 ilmestynyt "Kyyhkynen" nosti hänen profiiliaan entisestään radiosoiton kautta. Kappale sijoittui useana viikkona Radio Pookin listan kärkisijoille.
Vuonna 2021 julkaistu "Ottaisitko riskin mun kaa" sai myös huomiota paikallisradiossa ja sosiaalisessa mediassa. Hänen viimeisin julkaisunsa on vuoden 2022 cover-versio kappaleesta "Rakkauden talo".
Vuodesta 2024 alkaen Östberg on esiintynyt aktiivisesti eri tapahtumissa erityisesti Pohjois-Pohjanmaan alueella. Hän on esiintynyt pääasiassa duona tai triona muusikoiden, kuten Ville Palinin ja Antti Roslanderin kanssa. Keikat ovat sijoittuneet etenkin kesätapahtumiin, ravintoloihin ja paikallisiin kulttuurifestivaaleihin.
Tour de France Femmes 2025

Tour de France Femmes 2025 oli nykymuodossaan neljäs maantiepyöräilyn Tour de France Femmes -kilpailu.. Yhdeksän etappia sisältänyt kilpailu alkoi Vannesista 26. heinäkuuta ja päättyi Châtel Les Portes du Soleiliin 3. elokuuta 2025. Kilpailun alkupuolella ajettiin mäki- ja tasamaaetappeja, loppupuolella vuorietappeja. Kilpailun kokonaispituus oli 1168,6 kilometriä. Tour de France Femmes kuului UCI Women’s World Tour -sarjaan.
Pauline Ferrand-Prévot voitti kilpailun kolmen minuutin 42 sekunnin erolla Demi Volleringiin, Katarzyna Niewiadoma sijoittui kolmanneksi. Ferrand-Prévot ratkaisi kilpailun voittamalla kaksi viimeistä etappia. Pistekilpailun voitti Lorena Wiebes, mäkikirikilpailun Elise Chabbey, nuorten kilpailun Nienke Vinke ja joukkuekilpailun FDJ–Suez.
Etapit.
Lähde: Pro Cycling Stats
Osallistuneet joukkueet.
Kilpailussa ovat mukana seuraavat joukkueet:
Santa Open Air

Santa Open Air on Rovaniemellä järjestettävä K-18-musiikkifestivaali, joka keskittyy suomalaiseen pop-, iskelmä- ja rockmusiikkiin. Festivaali pidetään vuosittain heinäkuun alussa ja se on vakiinnuttanut asemansa Lapin alueen aikuisten kesätapahtumana. Tapahtuman järjestää torniolainen EventWorks Oy.
Historia.
Ensimmäinen Santa Open Air järjestettiin vuonna 2022 Lappi Areenalla. Vuonna 2023 tapahtuma siirtyi ulkoilmaan Rovaniemen keskustan läheisyyteen, Lainaanrannan alueelle. Vuodesta 2024 alkaen tapahtuma on järjestetty Sairaalanniemessä. Tapahtuma on kasvanut vuosittain niin esiintyjämäärältään kuin yleisömäärältään. Vuonna 2025 festivaali rikkoi 8000 kävijän rajan.
Tapahtumapaikka.
Festivaali on järjestetty: